CELEX: C2005/155/30
Language: el
Date: 2005-06-25 00:00:00
Title: Απόφαση του Πρωτοδικείου, της 20ής Απριλίου 2005, στην υπόθεση T-211/03, Faber Chimica Srl. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Αίτηση καταχωρίσεως του εικονιστικού σήματος Faber — Ανακοπή του δικαιούχου του λεκτικού και των εικονιστικών εθνικών σημάτων NABER — Άρνηση καταχωρίσεως)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/15
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 20ής Απριλίου 2005
   στην υπόθεση T-211/03, Faber Chimica Srl. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Αίτηση καταχωρίσεως του εικονιστικού σήματος Faber - Ανακοπή του δικαιούχου του λεκτικού και των εικονιστικών εθνικών σημάτων NABER - Άρνηση καταχωρίσεως)
   (2005/C 155/30)
   Γλώσσα διαδικασίας: η ιταλική
   Στην υπόθεση T-211/03, Faber Chimica Srl, με έδρα το Fabriano (Ιταλία), εκπροσωπούμενη από τους P. Tartuferi και M. Andreano, avocats, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωποι: Μ. Capostagno και O. Montalto), έτερος διάδικος κατά τα διαδικασία ενώπιον του τμήματος προσφυγών του ΓΕΕΑ: Industrias Quimicas Naber, SA Nabersa, με έδρα στη Βαλένθια (Ισπανία), με αντικείμενο προσφυγή κατά της αποφάσεως του τετάρτου τμήματος προσφυγών του ΓΕΕΑ της 19ης Μαρτίου 2003 (υπόθεση R 620/2001–4), σχετικά με διαδικασία ανακοπής μεταξύ της Faber Chimica Srl και της Industrias Quimicas Naber, SA Nabersa, το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, και τους N. J. Forwood και Σ. Παπασάββα, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 20 Απριλίου 2005 απόφαση με το ακόλουθο διατακτικό:
   
               1
            
            
               Ακυρώνει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Μαρτίου 2003 (υπόθεση R 620/2001–4) κατά το μέρος που δέχεται την ανακοπή του δικαιούχου του ισπανικού λεκτικού σήματος NABER.
            
         
               2
            
            
               Καταδικάζει το καθού στα δικαστικά έξοδα
            
         
      (1)  ΕΕ C 200 της 23.8.2003